ผิน ชุณหะวัณ

จอมพล **ผิน ชุณหะวัณ** (14 สิงหาคม พ.ศ. 2434 – 26 มกราคม พ.ศ. 2516) เป็นทหารบกและนักการเมืองชาวไทย มีบทบาทสำคัญในช่วงสงครามโลกครั้งที่สอง โดยดำรงตำแหน่งผู้บัญชาการกองพลที่ 3 แห่งกองทัพพายัพ ก่อนจะได้รับการแต่งตั้งเป็นผู้ว่าการทหารรัฐฉาน ซึ่งอยู่ภายใต้การยึดครองของไทยในระหว่างการรบในพม่า ต่อมาเป็นหัวหน้าคณะทหารแห่งชาติ ซึ่งก่อรัฐประหารใน พ.ศ. 2490 ที่โค่นล้มรัฐบาลพลเรือตรี ถวัลย์ ธำรงนาวาสวัสดิ์ และนำไปสู่การกลับมาดำรงตำแหน่งนายกรัฐมนตรีอีกครั้งของจอมพล แปลก พิบูลสงคราม ผินยังเป็นบิดาของพลเอก ชาติชาย ชุณหะวัณ นายกรัฐมนตรีไทยคนที่ 17

## ประวัติ
ผินเกิดที่ตำบลบางนกแขวก อำเภอบางคนที จังหวัดสมุทรสงคราม เป็นบุตรของนายไข่ และ นางพลับ ชุณหะวัณ ชาวสวนและแพทย์แผนโบราณ มีพี่น้องร่วมบิดามารดาเดียวกัน 8 คนหนึ่งในนั้นคือ พล.ท. พจน์ ชุณหะวัณ หรือ ขุนพจน์ศรศักดิ์

จอมพล ผิน ชุณหะวัณ สมรสครั้งแรกกับคุณหญิงวิบุลลักสม์ ชุณหะวัณ (พ.ศ. 2440 - พ.ศ. 2497) มีบุตร-ธิดา 5 คน คือ
# คุณหญิงอุดมลักษณ์ ศรียานนท์ (พ.ศ. 2456 - 2524) สมรสกับพลตำรวจเอก เผ่า ศรียานนท์
# นางพร้อม ทัพพะรังสี (พ.ศ. 2458 - พ.ศ. 2542) สมรสกับ นาย อรุณ ทัพพะรังสี มีบุตรได้แก่ นายกร ทัพพะรังสี พลเอก กมล ทัพพะรังสี นายอมรพิชญ์ ทัพพะรังสี
# ท่านผู้หญิงเจริญ อดิเรกสาร (22 มกราคม พ.ศ. 2460 - พ.ศ. 2555) สมรสกับพลตำรวจเอก ประมาณ อดิเรกสาร
# พลเอก ชาติชาย ชุณหะวัณ (พ.ศ. 2463 - พ.ศ. 2541) สมรสกับท่านผู้หญิงบุญเรือน ชุณหะวัณ 
# พูนสุข (พรสม) เชี่ยวสกุล (พ.ศ. 2465 - ปัจจุบัน) สมรสกับเฉลิม เชี่ยวสกุล
หลังจากคุณหญิงวิบุลลักสม์ถึงแก่อนิจกรรม จึงสมรสครั้งที่สองกับสุภาพ ชุณหะวัณ มีบุตร 1 คน คือนายปรากรมศักดิ์ ชุณหะวัณ สมรสกับณัฏฐินี ชุณหะวัณ (สกุลเดิม สาลีรัฐวิภาค)

## ชีวิตการรับราชการ
thumb|พลโท '''ผิน ชุณหะวัณ''' ผู้นำรัฐประหาร ขณะให้สัมภาษณ์สื่อหลังทำการรัฐประหารสำเร็จ
จอมพล ผิน ได้รับสมัครเข้าเป็นนักเรียนนายสิบ ที่โรงเรียนนายสิบ กรมทหารที่ 4 ราชบุรี เมื่อมีอายุได้ 16 ปี เมื่อจบหลักสูตรสามารถสอบไล่ได้คะแนนดีเยี่ยม จึงได้เลื่อนขั้นไปศึกษาต่อใน โรงเรียนนายร้อยทหารบก จนจบ (รุ่นเดียวกับจอมพล แปลก พิบูลสงคราม) และได้พระราชทานยศเป็นนายร้อยตรีเมื่อวันที่ 23 พฤษภาคม พ.ศ. 2459 ประจำกรมทหารราบที่ 4 ราชบุรี จากนั้นในปี 2462 จึงได้ย้ายมารับราชการที่ กรมยุทธศาสตร์ทหารบก หลังจากนั้นได้เข้าเรียนโรงเรียนเสนาธิการทหารบก เมื่อ พ.ศ. 2471 ขณะอายุได้ 37 ปีมียศและบรรดาศักดิ์เป็น **ร้อยเอก ขุนชำนาญยุทธศาสตร์** ได้รับพระราชทานบรรดาศักดิ์เป็น "**หลวงชำนาญยุทธศาสตร์**"  และ พ.ศ. 2472 ได้เลื่อนยศเป็นพันตรีในเวลาถัดมา 

### ยศทหาร

* 23 พฤษภาคม พ.ศ. 2459 : รับพระราชทานยศเป็น"นายร้อยตรี"
* 30 เมษายน พ.ศ. 2477 : รับพระราชทานยศเป็น"นายพันโท"
* 1 เมษายน พ.ศ. 2480 : รับพระราชทานยศ"นายพันเอก"
* 19 มิถุนายน พ.ศ. 2484 : รับพระราชทานยศ"นายพลตรี"
* 7 กันยายน พ.ศ. 2486 : รับพระราชทานยศ"พลโท"
* 17 เมษายน พ.ศ. 2493 : รับพระราชทานยศ"พลเอก"
* 16 เมษายน พ.ศ. 2495 : รับพระราชทานยศ"พลเรือเอก"และ"พลอากาศเอก"
* 31 มีนาคม พ.ศ. 2496 : รับพระราชทานยศ"จอมพล"

### ตำแหน่งราชการ
* พ.ศ. 2476 : เสนาธิการกองผสมปราบปรามกบฏบวรเดช และเสนาธิการมณฑลทหารบกที่ 3
* พ.ศ. 2477 : รองผู้บังคับการมณฑลทหารบกที่ 3 
* 16 พฤศจิกายน พ.ศ. 2478 : ผู้บังคับการมณฑลทหารบกที่ 3
* พ.ศ. 2483 : รองแม่ทัพอีสาน
* 3 ตุลาคม พ.ศ. 2485 : ประจำกรมเสนาธิการทหารบก
* พ.ศ. 2485 : ข้าหลวงทหารประจำสหรัฐไทยใหญ่ (สหรัฐไทยเดิม)
* พ.ศ. 2486 : ผู้ช่วยแม่ทัพกองทัพพายัพ และกลับไปเป็นข้าหลวงทหารประจำสหรัฐไทยเดิม
* พ.ศ. 2487 : ประจำกรมเสนาธิการทหารบก
* 1 กุมภาพันธ์ พ.ศ. 2488 : ออกจากประจำการ
* 25 พฤศจิกายน พ.ศ. 2490 : รองผู้บัญชาการทหารบก
* 18 พฤษภาคม พ.ศ. 2491 : ผู้บัญชาการทหารบก
* 30 พฤศจิกายน พ.ศ. 2494 : สมาชิกสภาผู้แทนราษฎรประเภทที่ 2
* 8 ธันวาคม พ.ศ. 2494 : ดำรงตำแหน่งรองนายกรัฐมนตรี
* พ.ศ. 2495 : และดำรงตำแหน่งรัฐมนตรีว่าการกระทรวงเกษตร
* 23 มิถุนายน พ.ศ. 2497 : รัฐมนตรีช่วยว่าการกระทรวงกลาโหม รองจเรทหารทั่วไป
* 9 มิถุนายน พ.ศ. 2499 : จเรทหารทั่วไป
* พ.ศ. 2500 : สมาชิกสภาผู้แทนราษฎรประเภท 2 สมาชิกสภาร่างรัฐธรรมนูญ และวุฒิสมาชิก
* 31 มีนาคม พ.ศ. 2500 : รัฐมนตรีว่าการกระทรวงเกษตร
* พ.ศ. 2505 : เกษียณอายุราชการ

## ฉายา
จอมพล ผิน ชุณหะวัณ ได้รับฉายาจากสื่อมวลชนว่า "บุรุษผู้รักชาติจนน้ำตาไหล" หรือ "วีรบุรุษเจ้าน้ำตา" เนื่องจากให้สัมภาษณ์ในเหตุการณ์รัฐประหาร เมื่อปี พ.ศ. 2490 ว่าทำไปเพราะ **รักชาติ** ขณะที่ให้สัมภาษณ์ทุกครั้งเกี่ยวกับเรื่องนี้ก็มักน้ำตาไหลด้วยความตื้นตัน

## ถึงแก่อสัญกรรม
จอมพล ผิน ชุณหะวัณ ถึงแก่อสัญกรรมในวันศุกร์ที่ 26 มกราคม พ.ศ. 2516 ที่โรงพยาบาลพระมงกุฎเกล้า รวมอายุ 

## เกียรติยศ
### บรรดาศักดิ์
* **9 กรกฎาคม พ.ศ. 2467**: *ขุนชำนาญยุทธศาสตร์*
* **7 พฤษภาคม พ.ศ. 2471**: *หลวงชำนาญยุทธศาสตร์* (ยกเลิกใน พ.ศ. 2485)

### เครื่องราชอิสริยาภรณ์ไทย
จอมพล **ผิน ชุณหะวัณ** ได้รับพระราชทานเครื่องราชอิสริยาภรณ์ ดังนี้

* พ.ศ. 2500 – 80px เหรียญงานฉลอง 25 พุทธศตวรรษ

### ต่างประเทศ

*  :
** พ.ศ. 2498 - 80x80px เครื่องราชอิสริยาภรณ์ล้านช้างร่มขาว ชั้นประถมาภรณ์
*  :
** พ.ศ. 2500 - 80x80px ลีเจียนออฟเมอริต ชั้นผู้บังคับบัญชา
*  :
** พ.ศ. 2500 - 80x80px เครื่องอิสริยาภรณ์สิริสุธรรมะ ชั้นอรรคมหาสิริสุธรรมะ

## เชิงอรรถ

## อ้างอิง

## แหล่งข้อมูลอื่น
* Maeklong Dee 
* ทำเนียบผู้บัญชาการทหารบก 
*ผิน ชุณหะวัณ :หัวหน้าคณะรัฐประหาร ปี 2490 (1)
*ผิน ชุณหะวัณ :หัวหน้าคณะรัฐประหาร ปี 2490 (2)

หมวดหมู่:บุคคลจากอำเภอบางคนที
หมวดหมู่:สกุลชุณหะวัณ
หมวดหมู่:นักการเมืองจากจังหวัดสมุทรสงคราม
หมวดหมู่:ผู้นำที่ได้อำนาจจากรัฐประหาร
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:ทหารบกชาวไทย
หมวดหมู่:จอมพลชาวไทย
หมวดหมู่:นายพลในสงครามโลกครั้งที่สอง
หมวดหมู่:ผู้บัญชาการทหารบกของกองทัพไทย
ชำนาญยุทธศาสตร์
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:นายกสภามหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ อ.ป.ร.2
หมวดหมู่:ผู้ได้รับเหรียญรัตนาภรณ์ ภ.ป.ร.1
หมวดหมู่:ผู้ได้รับเหรียญพิทักษ์รัฐธรรมนูญ
หมวดหมู่:บุคคลจากเขตพญาไท
หมวดหมู่:บุคคลในประวัติศาสตร์ไทย พ.ศ. 2475–2516
หมวดหมู่:ทหารชาวไทยในสงครามโลกครั้งที่สอง
หมวดหมู่:ผู้นำการทหารในสงครามโลกครั้งที่สอง
หมวดหมู่:การยึดครองพม่าของไทยในสงครามโลกครั้งที่สอง
หมวดหมู่:บุพการีของนายกรัฐมนตรีไทย
หมวดหมู่:รักษาการนายกรัฐมนตรีไทย